OSNOVNA ŠKOLA „VLADIMIR NAZOR“ DUGA RESA

Jozefinska cesta 85, 47250 Duga Resa

OIB:07817651683

Temeljem članka 6. Zakona o zakupu i kupoprodaji poslovnog prostora (NN.125/11, 64/15), te na temelju Odluke o uvjetima, kriterijima i postupku za uzimanje i davanje u zakup prostor i/ili opremu školskih ustanova kojima je Karlovačka županija osnivač i temeljem Odluke Školskog odbora Osnovne škole „Vladimir Nazor“ Duga Resa od 8. rujna 2016. godine; KLASA:003-06-16-01/7; URBROJ:2133-31-16-01, dana 15.9.2016.godine Osnovna škola „Vladimir Nazor“ raspisuje:

**JAVNI NATJEČAJ ZA DAVANJE U ZAKUP ŠKOLSKE IMOVINE**

Predmet natječaja je zakup:

I. Školske sportske dvorane

II. Predvorja škole

III. Informatičke učionice s opremom

**I. ŠKOLSKA SPORTSKA DVORANA**

Dvorana se daje u zakup grupama građana i registriranim klubovima za rekreaciju i održavanje treninga – obuke.

Sastoji se od svlačionica sa sanitarnim čvorom i dvoranskog prostora.

Dvoranu škola daje u zakup za vrijeme trajanja školske godine.

Daje se u zakup u slijedećim terminima:

Radnim danom od 19:00 do 22:00 h

Subotom i nedjeljom od 8:00 do 22:00 h

Cijena zakupa za jedan sat korištenja iznosi minimalno 160,00 kuna.

Prednost zakupa ima Sportska zajednica grada Duge Rese i njezini članovi.

Zakupnina se plaća mjesečno, a počinje teći od dana potpisivanja ugovora.

Pravo sudjelovanja na natječaju imaju fizičke i pravne osobe.

Zakupnik nema pravo zakupljeni prostor dati u podzakup.

**II. PREDVORJE ŠKOLE**

Predvorje škole daje se u zakup za sportske aktivnosti ili druge primjerene programe koji se u njemu mogu izvoditi.

Daje se u zakup u slijedećim terminima:

Radnim danom od 19:30 do 20:30 h

Predvorje škole daje se u zakup za vrijeme trajanja školske godine.

Cijena zakupa za jedan sat korištenja iznosi minimalno 40,00 kuna.

Zakupnina se plaća mjesečno, a počinje teći od dana potpisivanja ugovora.

Pravo sudjelovanja na natječaju imaju fizičke i pravne osobe.

Zakupnik nema pravo zakupljeni prostor dati u podzakup.

**III. INFORMATIČKA UČIONICA S OPREMOM**

Informatička učionica s opremom daje se u zakup za primjerene aktivnosti koje se u njoj mogu izvoditi.

Daje se u zakup u slijedećim terminima:

Radnim danom od 19:00 do 21:00 h

Informatičku učionicu s opremom škola daje u zakup za vrijeme trajanja školske godine.

Cijena zakupa za jedan sat korištenja iznosi minimalno 100,00 kuna.

Zakupnina se plaća mjesečno, a počinje teći od dana potpisivanja ugovora.

Pravo sudjelovanja na natječaju imaju fizičke i pravne osobe.

Zakupnik nema pravo zakupljeni prostor dati u podzakup.

**Ponuda mora sadržavati:**

* udrugu -tvrtku/ime i prezime, adresu sjedišta/prebivališta i OIB, osoba za kontakt, te telefonski broj ponuditelja
* vrstu aktivnosti koju želi provoditi
* željeni termin i trajanje termina
* izjavu o visini ponuđene zakupnine

Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najviši iznos zakupnine.

Ponude se podnose u roku 8 dana od objave javnog natječaja u dnevnom tisku, na web stranici i oglasnoj ploči škole, na gore navedenu adresu škole s naznakom „NE OTVARATI – ponuda za zakup školske imovine“

Javno otvaranje ponuda bit će u prostorijama OŠ „Vladimir Nazor“ dana 26.9.2016. u 13,00 sati.

O rezultatima natječaja ponuditelji će biti obaviješteni elektroničkim putem.

Za sve potrebne informacije o predmetu natječaja i za razgledavanje prostora zainteresirani se mogu javiti na telefon 047/844-623.

U Dugoj Resi, 15.9.2016.

KLASA:602-02-16-06/187  
URBROJ:2133-31-16-01 Ravnatelj škole:

Krešimir Božičević, prof.